ข้อบัญญัติองค์การบริหารส่วนตำบลแพรกษาข้อบัญญัติองค์การบริหารส่วนตำบลแพรกษาเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลแพรกษาอำเภอเมืองสมุทรปราการ จังหวัดสมุทรปราการพ.ศ.๒๕๕๑[๑] อาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลแพรกษาโดยความเห็นชอบของสภาองค์การบริหารส่วนตำบลแพรกษาจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลแพรกษาเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ในท้องที่องค์การบริหารส่วนตำบลแพรกษาอำเภอเมืองสมุทรปราการ จังหวัดสมุทรปราการ พ.ศ. ๒๕๕๑ข้อ ๒ ข้อบัญญัติองค์การบริหารส่วนตำบลแพรกษานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมสมุทรปราการที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่า(๑) พื้นที่ในบริเวณด้านเหนือ จดคลองแพรกษาฝั่งใต้ ด้านตะวันออก จดเส้นตั้งฉากกับทางหลวงแผ่นดินหมายเลข ๓๑๑๖ (ถนนแพรกษา)ฟากเหนือ ที่จุดซึ่งอยู่ห่างจากคลองแพรกษาบรรจบกับทางหลวงแผ่นดินหมายเลข ๓๑๑๖(ถนนแพรกษา) ฟากเหนือ ไปทางทิศตะวันออกตามแนวทางหลวงแผ่นดินหมายเลข ๓๑๑๖(ถนนแพรกษา) เป็นระยะ ๑,๐๐๐ เมตร ด้านใต้ จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๓๑๑๖ (ถนนแพรกษา) ด้านตะวันตกจดคลองแขกฝั่งตะวันออก(๒) พื้นที่ในบริเวณด้านเหนือ จดคลองหกส่วนฝั่งใต้ ด้านตะวันออก และด้านใต้ จดแนวเขตองค์การบริหารส่วนตำบลแพรกษาด้านตะวันออกและด้านใต้ ด้านตะวันตก จดคลองแพรกษา ฝั่งตะวันออก และคลองสาธารณะไม่ปรากฏชื่อฝั่งตะวันออกบริเวณที่ ๒ หมายความว่าพื้นที่ในท้องที่องค์การบริหารส่วนตำบลแพรกษา ยกเว้นพื้นที่ในบริเวณที่ ๑ทั้งนี้ตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๒)สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๓)อาคารอยู่อาศัยที่ดำเนินการตามกฎหมายว่าด้วยการจัดสรรที่ดิน(๔) อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๕) สถานสงเคราะห์หรือรับเลี้ยงเด็ก(๖) สถานสงเคราะห์หรือรับเลี้ยงคนชรา(๗) สถานสงเคราะห์หรือรับเลี้ยงคนพิการข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๖) โรงฆ่าสัตว์(๗) สถานที่กำจัดมูลฝอย(๘) สถานที่ซื้อขายเศษวัสดุข้อ ๖ ภายในบริเวณพื้นที่ที่กำหนดไว้ตามข้อ ๔และข้อ ๕ ห้ามมิให้บุคคลใดดัดแปลงใช้หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๔ และข้อ ๕ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ และข้อ ๕ข้อ ๘อาคารที่ได้รับอนุญาตหรือในวันแจ้งการก่อสร้าง ดัดแปลงใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลแพรกษารักษาการให้เป็นไปตามข้อบัญญัติและให้มีอำนาจออกข้อบังคับประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๔ กรกฎาคม พ.ศ. ๒๕๕๑อิมแพหมอนายกองค์การบริหารส่วนตำบลแพรกษา[เอกาสารแนบท้าย]๑.แผนที่ท้ายข้อบัญญัติองค์การบริหารส่วนตำบลแพรกษา เรื่องกำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลแพรกษาอำเภอเมืองสมุทรปราการ จังหวัดสมุทรปราการ พ.ศ. ๒๕๕๑(ดูข้อมูลจากภาพกฎหมาย)หมายเหตุ:- เหตุผลในการประกาศใช้ข้อบัญญัติฉบับนี้ คือสืบเนื่องจากการประกาศบังคับใช้กฎกระทรวงให้ใช้บังคับผังเมืองรวมสมุทรปราการ (พ.ศ.๒๕๔๔) ซึ่งมีผลใช้บังคับตั้งแต่วันที่ ๒๒ มิถุนายน ๒๕๔๔ - วันที่ ๒๑ มิถุนายน ๒๕๔๙และได้ดำเนินการขอขยายอายุการใช้บังคับออกไปอีกครั้งละ ๑ ปี ๒ครั้งแล้วซึ่งจะหมดอายุการใช้บังคับในวันที่ ๒๑ มิถุนายน ๒๕๕๑ นี้ประกอบกับองค์การบริหารส่วนจังหวัดสมุทรปราการซึ่งรับถ่ายโอนภารกิจการวางและปรับปรุงผังเมืองรวมสมุทรปราการไปดำเนินงานได้จัดจ้าง บริษัท สุวรรณภูมิวิศวกรที่ปรึกษา จำกัดดำเนินการปรับปรุงผังเมืองรวมสมุทรปราการ ขณะนี้ผ่านขั้นตอนการประชุมคณะที่ปรึกษาผังเมืองรวมจังหวัดสมุทรปราการแล้วเตรียมส่งร่างเข้าสู่การประชุมคณะอนุกรรมการพิจารณาด้านผังเมืองและคณะกรรมการผังเมืองต่อไป ซึ่งจะดำเนินการไม่แล้วเสร็จทันภายในวันที่ ๒๑มิถุนายน ๒๕๕๑ จะส่งผลให้กฎกระทรวงผังเมืองรวมสมุทรปราการ พ.ศ. ๒๕๔๔ สิ้นสุดการบังคับใช้จากสภาพการเปลี่ยนแปลงของพื้นที่จังหวัดสมุทรปราการซึ่งมีอิทธิพลต่อการพัฒนาการลงทุนด้านเศรษฐกิจสูงเป็นพื้นที่รองรับการขยายตัวของกรุงเทพมหานครในด้านต่าง ๆตลอดจนเป็นศูนย์กลางการคมนาคมขนส่งทางอากาศ เป็นต้น การเกิดช่องว่างการใช้บังคับของกฎกระทรวงผังเมืองรวมสมุทรปราการย่อมส่งผลกระทบต่อการควบคุมกิจกรรมการใช้ประโยชน์ที่ดินและอาคารตามโครงการลงทุนพัฒนาด้านต่าง ๆ ในพื้นที่จังหวัดสมุทรปราการเป็นอย่างมากซึ่งจะมีผลกระทบทางด้านสิ่งแวดล้อมการขยายตัวของชุมชนอย่างกระจัดกระจายซึ่งจะนำมาซึ่งสภาพชุมชนแออัดการกระจายตัวของโรงงานซึ่งจะทำให้ยากต่อการควบคุมผลกระทบด้านมลภาวะต่าง ๆสภาพแวดล้อมของจังหวัดก็จะเสียไปสมควรที่จะได้กำหนดมาตรการควบคุมสภาพการใช้ประโยชน์ที่ดินให้ต่อเนื่องจึงจำเป็นต้องออกข้อบัญญัตินี้วัชศักดิ์/ผู้จัดทำ๒๖สิงหาคม ๒๕๕๑[๑] ราชกิจจานุเบกษาเล่ม ๑๑๒๕/ตอนพิเศษ ๑๔๐ ง/หน้า ๑๑๙/๒๐ สิงหาคม ๒๕๕๑